**До**

**Народното Събрание**

**До**

**Министерския съвет**

**До**

**Президента на Република България**

**И С К А Н Е**

От

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**Уважаеми Господа,**

1. Категорично възразяваме срещу противоконституционните и незаконни промени, прокарвани чрез закона за държавния бюджет, да се въвежда насилствено превеждане на заплатите по банкови сметки на работниците и служителите в някои стопански сектори.

2. Настояваме и изискваме, законодателно да бъде забранено изплащането на всякакви заплати, социални плащания, пенсии, обезщетения за безработица и други такива, по банков път, освен и само, при изрично писмено желание на получателите.

3. Изискваме незабавно да бъдат прекратени и принудителните мерки, предприемани от органите на държавната власт, местната администрация, съдебната система и други ведомства, за плащане на дължими към тях държавни, местни или съдебни такси или данъци по банков път.

**Мотивите ни за това са следните:**

1. Такива противоправни изисквания, практически намаляват възнаграждението, пенсионните, социалните и други плащания към работниците, служителите, пенсионерите и други получатели на плащания, заради банковите такси, които изяждат немалка част от парите, като най-ощетени са точно най-слабо платените хора.

В същото време това незаконно обогатява банките, които само за първото тримесечие на годината имат **1 100 000 000 лева печалби, като 21,4% са от такси.**

2. Задължителното плащане по банков път на държавни, общински, съдебни и други данъци и такси, **оскъпява административните услуги** за гражданите, защото противозаконно им се вменява да плащат допълнително такси и други на банките, чиито размери пък се определят абсолютно произволно и безконтролно от самите банки. Това вкарване на банките, като нежелан и натрапен силово от държавата посредник в плащанията, противоречи на редица нормативи, определящи размера на държавните, местни и съдебни такси, поради оскъпяването им, с начисляваните от обслужващите банки такси.

3. Всичко това представлява престъпно обогатяване и набавяне на имотна облага на трети лица – в случая – банките, които за тези „банкови услуги“, насила натрапени на хората, от страна на държавната и общинска или съдебна власт, вземат такси и комисионни, които не им се следват по закон.

**В законодателството ясно е казано че:**

1. Кодекс на труда, **Чл. 269.** (1) Трудовото възнаграждение се изплаща в пари. (2) Допълнителни трудови възнаграждения или част от тях могат да се изплащат в натура, ако това е предвидено в акт на Министерския съвет, в колективен трудов договор или в трудовия договор. **Чл. 270.** (3) Трудовото възнаграждение се изплаща лично на работника или служителя по ведомост или срещу разписка или по писмено искане на работника или служителя - на негови близки. **По писмено искане на работника или служителя трудовото му възнаграждение се превежда на влог в посочената от него банка.**

2. Никъде в НАРЕДБАТА ЗА СТРУКТУРАТА И ОРГАНИЗАЦИЯТА НА РАБОТНАТА ЗАПЛАТА не е позволено изплащане на трудовите възнаграждения по банков път.

3. В Закона за държавните такси е казано че: Чл. 2. (1) Държавните такси са прости и пропорционални. Те се **заплащат в брой** или безкасово по съответната сметка. Допълнително в ТАРИФА № 1 КЪМ ЗАКОНА ЗА ДЪРЖАВНИТЕ ТАКСИ ЗА ТАКСИТЕ, СЪБИРАНИ ОТ СЪДИЛИЩАТА, ПРОКУРАТУРАТА, СЛЕДСТВЕНИТЕ СЛУЖБИ И МИНИСТЕРСТВОТО НА ПРАВОСЪДИЕТО са определени размерите на събираните такси, в които няма никакво разрешение, банките да събират допълнително такси за извършваните от тях безкасови преводи.

4. С принудителното задължаване на работещи, пенсионери, социално слаби, безработни и други хора, да получават дължимите им заплати, пенсии, социални и други плащания и обезщетения, реално и противоправно се намаляват получените от тях законови дължими им пари и незаконно се обогатяват банките, които се използват за паричните преводи.

5. Всичко това нарушава и правата на гражданите, прогласени в чл. 17 ал. 3 и чл. 19 ал. 2 от Конституцията.

**Въз основа на гореизложеното изискваме:**

**1. Незабавно да бъдат предприети законодателни мерки, забраняващи изрично на всякакви държавни, общински, съдебни и други институции и ведомства, да превеждат заплати, пенсии, социални плащания и други по банков път, или да изискват заплащането на държавни, местни, съдебни или други такси, по банков път.**

**2. За целта всички държавни, общински, съдебни и други органи, да разкрият свои каси, позволяващи плащания с налични пари.**

**3. Банкови плащания да се допускат, само в случай, че банките извършват тези услуги с нулеви такси и хората или фирмите и другите юридически лица, не се ощетяват с допълнителни начисления, такси и всякакви други банкови плащания и то само при предварително, доброволно и писмено тяхно съгласие.**

Ако не получим отговор на справедливите ни искания, ще предприемем всички възможни законови мерки, за да защитим правата си и да привлечем под наказателна, съдебна, административна и друга отговорност, виновните длъжностни лица, които в нарушение на няколко члена на Наказателния кодекс, извършват престъпленията принуда, престъпления по служба, незаконно обогатяване, набавяне на имотна облага на трета страна и редица други.

24.7.2023 г.

Град София

**Подписали:**

……………………………………………………………………………